Diari Oficial de la Generalitat Valenciana


Sumari del DOGV 2117, del 05-10-1993 (1993/829346)

RESOLUCIÓ de 27 de juliol de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda tenir per incoat l'expedient de limitació de l'entorn de protecció de la Casa de l'Almirall de València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2117

Data del DOGV
:   05-10-1993

Secció del DOGV
:   ALTRES DISPOSICIONS

Número del document
:   1993/829346


Data del document
:   27-07-1993

Organisme emissor
:   Conselleria de Cultura

Tipus de document
:   Resolució

Resolució de 27 de juliol de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de la Casa de l'Almirall de València.  
Atès que per decret de 26 de gener de 1944 (BOE 16.02.44), es va declarar monument històrico-artístic de caràcter nacional de la Casa de l'Almirall, de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/ 1986, de 10 de gener, per al desenvolupament parcial de l'esmentada llei, resolc:  
Primer  
Incoar expedient de delimitació de l?entorn de protecció de la Casa de l'Almirall, de València.  
El seu entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'alcaldessa de l'Ajuntament de València i fer-li saber que, d'acord amb allò que s'estableix en l'article 19, en relació amb l'11 de la Llei 16/1985, de 25 de juny, de Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique aquesta resolució a les persones interessades, als efectes oportuns.  
Cinquè  
Que aquesta resolució, junt amb els seus annexos, es publique al Diari Oficial de la Generalitat Valenciana i al Butlletí Oficial de l?Estat.  
La qual cosa es fa pública als efectes oportuns.  
València, 27 de juliol de 1993.- El Director General de Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general que s'ha seguit per a la delimitació de l?entorn de protecció de la Casa de l'Almirall consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC, sempre que qualsevol intervenció que s'hi realitze puga afectar-lo tant visualment com física.  
- Parcel·les que donen al mateix espai visual que el BIC i que constitueixen el seu entorn visual i ambiental immediat i en el qual qualsevol intervenció que es realitze puga suposar una alteració de les condicions de percepció d'aquell espai o del caràcter de l?espai urbà.  
- Els espais públics en contacte directe amb el BIC i les parcel·les enumerades adés, les quals constitueixen part del seu ambient urbà immediat.  
- Edificacions o qualsevol element del paisatge urbà que, encara que no tinga una situació de veïnatge amb el BIC n'afecten de forma fonamental la percepció.  
ANNEX II  
Area de protecció  
A) Descripció literal de la delimitació  
Origen: vèrtex oest de l'encontre del carrer del Miracle amb el carrer dels Banys de l'Almirall.  
Sentit: sentit horari.  
Línia delimitadora: des de l'origen, la línia continua per l'alineació nord del carrer del Miracle fins que entra per la mitgera oest del primer dels edificis adjacents amb els edificis de la cosa i Banys de l'Almirall, fins que ix al carrer del Palau; continua per l'alineació est de la plaça de Mossèn Milà i gira en direcció est cap a la plaça de Nàpols i Sicília per l'alineació nord de l'espai central fins que troba l'alineació est del carrer del Trinquet de Cavallers; segueix per l'alineació sud del carrer d?Aparisi i Guijarro; entra per la seua primera mitgera i recorre la part posterior dels tres edificis primers la façana dels quals dóna al carrer del Trinquet dels Cavallers; ix per la mitgera d'aquest carrer, el creua i continua per la seua alineació oest en direcció sud fins a la primera mitgera, que es troba entrant per aquella; recorre en direcció sud la part posterior dels edificis la façana dels quals dóna al carrer dels Banys de l'Almirall fins que arriba a l'alineació nord del carrer del Miracle per on continua fins que arriba a l'origen.  
B) Descripció gràfica  
S'hi adjunta un plànol per a la publicació.  
Veure imatge